open-index/open-wikipedia-markdown huggingface dataset:
Sort Sol (band)

**Sort Sol** er et dansk rockeband fra København som startet opp som punkband høsten 1977 under navnet **Sods**.

Gruppen deltok som Sods på *[[Pære Punk]]* i 1979 og i generasjons-manifestasjonen NÅ!!80 i Huset i Magstræde, København i 1980. Skiftet i 1983 navn til Sort Sol.
I 1991 fikk gruppen en Grammy for *Flow My Firetear*.

## Bandmedlemmer
*Steen Birger Jørgensen, sang
*Peter Schneidermann alias Peter Peter, gitar, sang
*Knud Odde Sørensen, bass
*Tomas Ortved Larsen, trommer
*Lars Top-Jensen alias Lars Top-Galia, gitar (fra 1985) (også i ADS)

## Diskografi
**Minutes To Go* (1979) (som Sods)
**Under En Sort Sol* (1980) (som Sods)
**Dagger & Guitar* (1983) 
**Everything That Rises Must Converge* (1987) 
**Flow My Firetear* (1991) 
**Fog Things* (oppsamling 1979-1991) (1992) 
**Glamourpuss* (1993) 
**Unspoiled Monsters* (1996) 
**Snakecharmer* (2001) 
**Circle Hits The Flame – Best Off* (oppsamling 1991-2002) (2002)

## Kulturkanonen
Bandets forestillinger i 1987–1988 kalt Sort Sol live, Carlton og Wurst er tatt opp i den danske kulturkanonen under scenekunst.

## Referanser

 


## Eksterne lenker
*
Otto Helge Francker

**Otto Helge Francker** (1921–1988) var en dansk kapellmester og komponist.

Francker var kapellmester ved Apolloteatret i København, men begynte senere som kapellmester i radioen.

Sammen med Sejr Volmer-Sørensen (tekst) sto han for melodien til sangen «Dansevise», som Grethe og Jørgen Ingmann vant med i Melodi Grand Prix i London i 1963.

«Dansevise» er tatt opp i Danmarks kulturkanon.

## Referanser

 


## Eksterne lenker
* 
* 
*  Francker hos Gravsted.dk
*  Den store danske
Georges Delerue

**Georges Delerue** (1925–1992) var en fransk komponist av filmmusikk, som skapte over 350 melodier for film og TV. Han vant flere utmerkelser inklusive Roma-prisen (1949), Emmy Award (1968 – *Our World*), Genie Award (1986 – *Sword of Gideon*), ACE Award (1991 – *The Josephine Baker Story*) og Oscar for beste originalmusikk 1979 for *[[En liten kjærlighetshistorie]]* og ble nominert for 4 andre Oscar (1969 – *[[Dronning for tusen dager]]*, 1973 –*[[Operasjon Alpha]]*,  1977 – *[[Julia (film)|Julia]]* og 1985 – *Agnes of God).*

*[[Le Figaro]]* kalte han i 1981 for «filmkunstens Mozart» *(Georges Delerue le Mozart des salles obscures)* og Delerue var den første som vant César-prisen tre år på rad, 1979 (*[[Vil du elske min kone?]]* og *En liten kjærlighetshistorie*), (1980 – *[[Kjærlighet på flukt]]*) og (1981 – *[[Siste trikk]]*) samt 5 andre César-nominasjoner (1977 – *[[Tre glade svindlere]]* og *Police Python 357*, 1983 – *La passante du Sans-Souci*, 1984 – *Dødelig sommer* og 1993 *Slaget ved Dien Bien Phu*). Georges Delerue ble tildelt Ordenen for kunst og litteratur, en av Frankrikes høyeste utmerkelser. 

Hans karriere var mangesidig og han komponerte ofte for store avantgardistiske dirigenter. Han leverte arbeider til François Truffaut, og Jean-Luc Godards film *[[Skapt for kjærlighet]]* og Alain Resnais, Louis Malle og Bernardo Bertolucci. Han var medarbeider i flere Hollywoodproduksjoner som Oliver Stones *[[Platoon]]* og *[[Salvador (film)|Salvador]]*.

Han har komponert musikken til Flemming Flindts ballett *Enetime*, basert på Eugène Ionescos stykke, La Leçon. Dette er tatt opp i den danske kulturkanonen under scenekunst.

I løpet av sin 42-årige karriere var han med på 200 spillefilmer, 125 kortfilmer, 70 TV-filmer og 35 TV-serier.

Georges Delerue døde av et hjerteinfarkt ca. 67 år gammel rett etter innspillingen av *Rich In Love.* Han er begravet på Forest Lawn Memorial Park i Glendale i California.

## Referanser

 


## Eksterne lenker
* 
* 
* 
* Georges Delerue diskografi på Soundtrackguide.net
* Biografi på fransk (1998)
Pål Stenstad

**Pål Stenstad** (født 11. mai 1961 i Porsgrunn) er en utdannet og sertifisert NDT-operatør. I 2007 varslet han ledelsen ved virksomheten i Norweld Control Service AS om at ansatte og avdelingen han var ansatt i, ikke fulgte rutiner og forskrifter for kontroll av sveiseskjøter og rør og behandling av radioaktive isotoper. Pål Stenstad er den første varsleren som har fått domstolenes anerkjennelse og beskyttelse som varsler, i tråd med det nye varslervernet i arbeidsmiljøloven av januar 2007.

## Nordweld-saken
Norweld Control Service AS er et selskap som tilbyr såkalt NDT-kontroll av styrken i ulike materialer, som rør i bakken, sveiseskjøter, koblinger og liknende. Blant testmetodene er  industriell radiografi og kontroll av sveisearbeider på rør og konstruksjoner. Stenstad varslet om at kollegaer ved en rekke tilfeller ikke fulgte forskriftene og ikke gjennomførte de testene de var betalt for å utføre. Systematisk ble kontrollene mangelfullt utført og i enkelte tilfeller ble kontrollene aldri utført. I tillegg avdekket han at bruk, oppbevaring og transport av radioaktive isotoper for røntgenfotografering av rør ble foretatt på måter som satte befolkningen i fare for store stråledoser.

Kontroll- og sertifiseringsorganet Force Technology Certification (FTC) skrev i en granskningsrapport av 30. juni 2010: 
«FTC mener på basis av de foretatte undersøkelser at NCS gjennom sitt avdelingskontor i Oslo har drevet med graverende juks i faget. Det er avdekket en dårlig faglig kompetanse samt en svært dårlig faglig etikk.»

Statens strålevern har kritisert Norwelds internkontrollsystem for ikke å inneholde instruks for operatører av røntgenutstyret. Tilsynet kritiserte lagringen av de radioaktive isotopene og at ingen ved avdelingen hadde tilstrekkelig sertifisering nødvendig for å transportere radioaktive isotoper.

## Prosessen mot Stenstad
Etter varslingen opplevde Stenstad ledelse og kollegaer ved osloavdelingen startet trakassering og mobbing. Han ble kalt idiot og regelrytter, han ble grovt trakassert og truet med oppsigelse. Til slutt ble Stenstad sykmeldt. Han gikk senere til sak mot bedriften og krevde 500 000 kroner i erstatning. Han fikk ikke medhold i tingretten. Men da saken kom opp for lagmannsretten i 2009 vant han. Han ble tilkjent en erstatning på 100 000 kroner, pluss 87 000 kroner i tapt arbeidsfortjeneste.

Lagmannsretten sier at Stenstad varslet lojalt, og viser til at mange av de kritikkverdige forholdene senere er blitt dokumentert både i intern kontroll, av Statens strålevern og av Arbeidstilsynet.

Stenstad har selv gitt uttrykk for at saken viser at Arbeidsmiljølovens vern av varslere er utilstrekkelig, og at dommen i saken viser at varslere risikerer å lide store økonomiske tap når erstatningsbeløpet i saken ikke på langt nær dekker de tap og kostnader han har hatt i saken. Stenstad mener, i likhet med Kari Breirem, at varslerne behøver et «varslertilsyn».

## Se også
* Varsling
* Per-Yngve Monsen
* Kari Breirem

## Referanser


## Eksterne lenker
* Norweld Control Services 
* Lovdata: Arbeidsmiljøloven
PGA-touren 2011

**PGA-Touren 2011** er den 44. sesongen av PGA-touren, og vil ha 49 konkurranser fra januar til november 2011.

## Kalender
Dato er sluttdato for konkurransen

## Eksterne lenker
*
Chris Reifert

**Chris Reifert** (født 23. februar 1969) er en amerikansk musiker som er mest kjent for å være trommeslager og vokalist i death metal-bandet Autopsy. Han spilte også i Abscess sammen med Danny Coralles til de ble oppløst i juni 2010. Da han var 17 år spilte han trommer i det legendariske bandet Death som er bandet som er kjent for å ha «startet» death metal-sjangeren. Han spilte inn ett album med bandet, Scream Bloody Gore, før han forlot dem for å starte Autopsy.

## Diskografi
### Death
* Mutilation (demo, 1986)
* Scream Bloody Gore
### Autopsy
* 1987 Demo (1987)
* Critical Madness (1988)
* Severed Survival (1989)
* Retribution for the Dead (1991)
* Mental Funeral (1991)
* Fiend for Blood (1992)
* Acts of the Unspeakable (1992)
* Shitfun (1995)
* Ridden with Disease (2000)
* Torn from the Grave (2001)
* Dead as Fuck (2004)
* Horrific Obsession (2009)
* The Tomb Within (2010)
* Macabre Eternal (2011)
### Doomed
* Haematomania (1991)
* Broken (1993)
### Abscess
* Abscess (1994)
* Raw, Sick, and Brutal Noize (1994)
* Crawled Up from the Sewer (1995)
* Filthy Fucking Freaks (1995)
* Urine Junkies (1995)
* Seminal Vampires and Maggot Men (1996)
* Open Wound (1998)
* Throbbing Black Werebeast (1998)
* Tormented (2000)
* Split with Deranged (2001)
* Split with Machetazo (2001)
* Through the Cracks of Death (2002)
* Thirst for Blood, Hunger for Flesh (2004)
* Damned and Mummified (2004)
* Split with Bloodred Bacteria (2005)
* Horrorhammer (2007)
* Split with Bonesaw (2008)
* Dawn Of Inhumanity (2010)
### The Ravenous
* Assembled in blasphemy (2000)
* Three on a meatlock (2002)
* Delirium (2004)
### Eat My Fuk
* Wet slit and a bottle of whiskey (2003)
* Fuck You, It's Eat My Fuk

## Referanser


## Eksterne lenker
* 
* https://web.archive.org/web/20110522213712/http://www.metal-rules.com/zine/index.php?option=content&task=view&id=892&Itemid=60
Norges geografiske midtpunkt

**Norges geografiske midtpunkt** ligger i henhold til beregninger gjort av Statens kartverk i Steinkjer kommune i Trøndelag. 

Statens kartverk har brukt en internasjonalt anerkjent metode for å finne punktet. Ved siste beregning av Norges areal ble metoden brukt. Arealtyngdepunkt ble et punkt i Trøndelag. Dette punktet er nå Norges geografiske midtpunkt. Det offisielle Norges geografiske midtpunkt er .

Punktet befinner seg i Skjækra landskapsvernområde langt øst i Ogndal i Steinkjer, omtrent midt mellom Vakkerlifjellet og Skjækervatnet, ikke langt fra kommunegrensa til Snåsa. Innsjøene Mokkavatnet og Lustadvatnet ligger også i nærheten. I luftlinje ligger punktet ca. 40 km øst, og 680 meter sør for Steinkjer rådhus.

## Adkomst
Midtpunktet ligger ca. 9&nbsp;km fra Gaulstad i Ogndal. Turen starter på en parkeringsplass ved Krokbekken. Første delen går på grusa vandringssti. Denne går over til en kavlelagt sti som går helt inn til området. Etter ca. 9&nbsp;km deler stien seg ved ei informasjonstavle. Herfra er det en 500&nbsp;m avstikker til Midtpunktet og ca. 1&nbsp;km fram til Skjækervatnet. Setertjønnhytta og rasteplass med gapahuk ligger ved dette stidelet. Samlet er dette ca. 1 mil med kavlelagt sti hvor en kan vandre lett, også i joggesko om ønskelig.

## Overnatting
Det fins overnattingsmuligheter både i Den Norske Turistforenings Setertjønnhytta (like ved Midtpunktet) og i *[[Steinkjer Kommuneskoger-Ogndalsbruket KF]]s* Lågvassbu (2&nbsp;km sør for Midtpunktet). 

## Andre midtpunkt i Norge
Andre steder har tidligere forsøkt å profilere seg som midtpunktet i landet. I flere år er det steder på Helgeland i Nordland som har kjempet om tittelen «Norges midtpunkt». Forskjellige metoder ble da brukt. Som midt på kjøreleia eller midt på seilingsleia fra Nordkapp til Lindesnes eller midt på den korteste linjen mellom disse stedene. Dette siste punktet blir for øvrig brukt i Sverige. For å få dette punktet til Norge har en trukket ei linje i rett vinkel til et punkt i Nordland. Ingen av disse metodene er internasjonalt godkjent for å finne et lands midtpunkt.

* Brønnøysund markedsfører seg som kystbyen midt i Norge. Det er nøyaktig 840 km i luftlinje både til Nordkapp i nord, og Lindesnes i sør.
*Mosjøen har en bauta som markerer at byen er midt i Norge. Ordføreren forklarer utregning til Brønnøysunds Avis: «Midtpunktet er regnet som et felles sentrum i to sirkler: Den store tangerer Norges ytterpunkter i sør og nord (-vest), mens den lille tangerer svenskegrensen i øst og grunnlinjen i vest.»

## Se også
* Liste over norske geografiske ytterpunkter

## Referanser


## Eksterne lenker
* Statens kartverk
* Norges geografiske midtpunkt ligger i Steinkjer
* Fant Norges midtpunkt i ei myr
* Norges navle – Ut.no 
* Dagbladet, Europas geografiske midtpunkt
* Opplev Norges geografiske midtpunkt
April Heinrichs

**April Heinrichs** (født 27. februar 1964) er en amerikansk tidligere fotballspiller og fotballtrener. Heinrichs var den første treneren til USA som både spilte for og ble utnevnt til trener for landslaget. Hun var den andre treneren etter Lauren Gregg, men i motsetning til Greggs korte perioder som hovedtrener når Toni DiCicco ikke var tilgjengelig, var Heinrichs den første til å bli utnevnt.

## Landslaget som spiller
Heinrichs begynte på landslaget da det var svært få klubber å spille på i USA, og hun var en av få amerikanske spillere som spilte utenlands, nærmere bestemt i italienske Prato. På landslaget markerte også Heinrich seg som spiller. Hun hadde det nest høyeste forholdet mellom antall kamper og antall scoringer med 0,8 mål per kamp, men dette kan henge sammen med at hun spilte i hovedsak kamper mot relativt lett motstand. Heinrichs eneste internasjonale mesterskap (hun var skadet under Gold Cup i 1991) VM i 1991 i Kina. Heinrich hadde skaffet seg et rykte for å være del av et, ifølge kinesiske journalister, «treegget sverd», bestående av henne selv, Carin Jennings og Michelle Akers. Heinrichs ble til slutt den minstscorende av de tre, men hun fikk fire nettkjenninger i turneringen. Etter VM la Heinrichs opp. I 1998 ble Heinrichs som første kvinnelige fotballspiller tatt med i «National Soccer Hall of Fame».

## Landslaget som trener
Heinrichs tok over trenerrollen i 2000, etter at USA ikke hadde lyktes å vinne gull i OL i Sydney. Som trener fikk hun kritikk fordi hun ikke lyktes i å vinne noe i begynnelsen, noe som i hovedsak betydde at hun fikk kritikk for å ikke ha vunnet VM i 2003. Dette var i og for seg skillet som markerte at Tyskland tok over dominansen i VM, mens USA beholdt dominansen i OL. Heinrichs vant for øvrig OL i Athen som trener. Ettersom hun la opp i 1991, var dette hennes eneste OL-medalje.

## Kilder
* Soccertimes' profil om Heinrichs

## Referanser


## Eksterne lenker
* 
*
Steinar Krakhellen

**Steinar Kjell Krakhellen** (1945–2024) var en lokalpolitiker (Høyre) og ordfører i Solund kommune i Sogn og Fjordane.

Steinar Krakhellen fra Krakhella hadde bakgrunn som trygdesjef i Solund da han ble innvalgt i kommunestyret og var ordfører mellom 1975 og  1981, deretter overtok han som postekspeditør ved siden av gårdsdriften. Krakhellen var innvalgt til Sogn og Fjordane Fylkesting 1983 til 1987.

Krakhellen ble igjen valgt til ordfører i 1999 etter at Høyre fikk rent flertall i kommunevalget og satt som ordfører til 2003.

Han har fire barn.

## Referanser


## Kilder
* Steinar Krakhellen - Allkunne, levande leksikon, besøkt 15.8.2016
Probenecid

**Probenecid** er et vanndrivende middel. Substansen har effekt på tubulusdelen av nefronet i nyren, ved å hemme den tubulære reabsorbasjon. Dette medfører økt utskillelse av urin fra kroppen, derav begrepet vanndrivende middel.

Probenecid har også effekt som hemmer utskillelsen av en rekke substanser som skilles ut gjennom normal tubulær sekresjon, deriblant utskillelsen av penicilliner fra nyrene. En kombinasjon med tilføresel av penicillin og probenecid vil dermed føre til høyere konsentrasjon av penicillin i kroppen.

Probenecid er en forbudt substans i forhold til idrett og doping. Ved siden av å fjerne kroppsvæske raskt, noe som kan være egnet for å komme under en vektgrense der kroppsvekt er viktig for idretten, kan middelet også være egnet til å maskere bruk av andre midler. Den mest kjente sak for bruk av probenecid innen idrett av norske utøvere er fra 1987. Da testet fem norske kastere positivt for substansen under en treningsleir i Dallas, Texas. Det var den norske rekordholderen i kulestøt, Lars Arvid Nilsen brødrene Jan og Kåre Sagedal, Trond Ulleberg og Arne Pedersen. Alle var markante navn innen norsk friidrett.

Andre vanndrivende midler er furosemid og tiazid.

## Referanser
Castledermot

**Castledermot** (irsk: *Diseart Diarmad*, «Dermots eremitthytte») er en landsby i grevskapet Kildare sørøst i Irland. Landsbyen ligger ca. 75 km fra Dublin, nærmeste større by er Carlow som er ti km unna. Nasjonalvei N9 mellom Dublin og Waterford gikk tidligere gjennom landsbyen, men etter fullføring av en omkjøring av motorveien i 2010, ble den omdefinert til den regionale veien R448. I henhold til folketellingen i 2016 har landsbyen en befolkning på 1 475 innbyggere.

Castledermot var en tid kalt for *Tristle-Dermot*. Byen inneholder «duetårn», som egentlig var et klokketårn og det eneste gjenværende av et sykehus drevet av nonner og som først opprettet som pleiehjem for spedalske i 1210 av normanneren Walter de Riddlesford. Det er også et kloster tilhørende fransiskanerordenen opprettet en gang rundt 1247 og siden angrepet to ganger av skotske Edward Bruce i 1316 og 1317, et rundtårn fra 1000-tallet, to keltisk kors fra 900-tallet og en rekke forhistoriske steiner og gravheller.

## Historie

Det eldste kjente irske parlamentet møttes ved Castledermot den 18. juni 1264 da stedet den gang var et viktig administrativ senter. Det eldste intakte vinduet i Vest-Europa kan også bli funnet i byen, som er en del av ruinene av et fransiskanerkloster. Selv om vinduet er stort, er det kun murverk. Helgenen Lorcán Ua Tuathail (engelsk: Laurence O'Toole), (1128 - 1180) ble født på Castledermot.

Stedet hadde en viss betydning ved at det hadde lov å prege sine egne mynter. Den fikk også uønsket oppmerksomhet ved at den ble angrepet av vikinger i 841 og 867, normannere i 1169, Edward Bruce i 1316 og året etter, McMurrough-klanen i 1405 og 1427, hæren til den engelske monarken i 1530, og i 1650 ødela hæren til Oliver Cromwell det meste av stedet. Ved 1850 ble Castledermot beskrevet som å ha «verken handel eller produksjon» og var helt avhengig av jordbruk.

I juli 1903 gikk billøpet Gordon Bennett Cup gjennom Castledermot.

## Sport
Blant idrett og sportsorganisasjoner i Castledermot finnes det lokale laget tilknyttet Gaelic Athletic Association, Castledermot GAA (som har herre- og damelag), og spiller gælisk fotball og hurling.Det er også lokale gæliske håndball-, basketball-, fotball- og cricketlag.

## Referanser


## Eksterne lenker
*
Leif Sverdrup

**Leif Johan «Jack» Sverdrup** (født 11. januar 1898 på Ytre Sula i Solund, død 2. januar 1976 i St. Louis i Missouri) var en norsk-amerikansk ingeniør og general i U.S. Army Corps of Engineers. Han er best kjent for sin tjeneste i det sørvestre Stillehavet under andre verdenskrig, der han var sjefsingeniør under general Douglas MacArthur.
## Liv og virke
### Bakgrunn
Leif Sverdrup var sønn av den lutherske teologen Edvard Sverdrup, bror av ingeniøren Einar Sverdrup og halvbror av professor Harald Ulrik Sverdrup. Han var dessuten svigersønn av den  norsk-amerikanske legen Kristian Egilsrud.

Leif ble utdannet på Nordstrand Middelskole og på Aars og Voss Skole i Christiania.
### Karriere i USA
Leif Sverdrup emigrerte til USA i 1914, etter en frangel med sin far. Han ville bo hos slektninger i Minnesota.  
 
Etter å ha tjenestegjort i U.S. Army under første verdenskrig, studerte han byggeteknikk ved University of Minnesota. Etter ferdig ingeniørutdanning i 1921 arbeidet han en periode for Missouri State Highway Department. Deretter etablerte han Sverdrup & Parcel, et ingeniørfirma som spesialiserte seg på brokonstruksjon, sammen med sin tidligere professor ved universitetet, John Ira Parcel. Firmaet var involvert i byggingen av en rekke betydningsfulle broer, blant annet Washington Bridge og Amelia Earhart Bridge over Missouri og Hurricane Deck Bridge over Lake of the Ozarks.

I 1941 ble Sverdrup involvert i byggingen av et nettverk av militære flystriper på øyer i Stillehavet. I 1942 ble han utnevnt til oberst i U.S. Army og ble sjef for konstruksjonsavdelingen i general Douglas MacArthurs område i det sørvestre Stillehavet. Samme år foretok han tre rekognoseringsturer over Owen Stanley-fjellene i fiendtlig territorium på Ny-Guinea, en bragd han ble dekorert med Silver Star og Distinguished Service Medal for. I 1944 ble han krigsskueplassens sjefsingeniør.

Etter krigen var han sjef for 102. infanteridivisjon i U.S. Army Reserve fra 1947 til 1958. 

Sverdrup & Parcel gikk over til å prosjektere og overvåke byggingen av en rekke større byggeprosjekter, så som Arnold Engineering Development Center og Chesapeake Bay brotunnel.

### Referanser


## Litteratur
* Franzwa, Gregory M.; Ely, William J. (1980), *Leif Sverdrup: Engineer Soldier At His Best*, Gerald, Missouri: The Patrice Press, ISBN 0-935284-12-5

## Eksterne lenker
*
Groptufter

**Groptufter** er en type bosetningsspor fra slutten av eldre steinalder og begynnelsen av yngre steinalder, ca. 5000–3500 f.Kr. De tolkes som rester etter vinteropphold.

På overflaten ser de ut som runde eller svakt ovale, dårlig markerte fordypninger i terrenget, opptil ca. 10 meter i diameter og en til halvannen meter dype, ofte omgitt av en svak voll. Det indre av gropa har vært aktivitetsområde, og med jevne mellomrom er laget av kokstein, bålrester, steinavslag og annet avfall blitt ryddet vekk og lagt utenfor boplassflaten. På den måten har vollen dannet seg. Liknende boplasser er kjent fra Sverige, der de er kjent som «skärvstensvall» eller «boplatsvall», men det er imidlertid ikke ennå avklart om disse kan ha noe direkte å gjøre med de norske groptuftene.

Groptuftene er en forskningsmessig ganske ny foreteelse i Norge. Midt på 1980-tallet sendte en privatperson inn en del flintavslag til Universitetets Oldsaksamling. De var funnet ved Svevollen, et sted på veien mellom Heradsbygd i Elverum, og Rokosjøen i Løten. Ved befaring av stedet ble det besluttet å undersøke funnstedet videre. Utgravningen skjedde i 1988, og man kunne fastslå at det dreide seg om en litt uvanlig steinalderboplass. Samtidig ble det funnet en tilsvarende lokalitet like i nærheten av den første. Denne ble undersøkt av daværende stud.mag.art. Ingrid Fuglestvedt og medstudenter året etter, og hun brukte materialet herfra som basis for sin magistergradsavhandling;  *Svevollen : et senmesolittisk boplassområde i det østnorske innland*.

Senere er det funnet flere av disse boplassene ved Rena og ved sørenden av Femunden. I 2003 ble det funnet en samling av ikke mindre enn 17 groptufter på Sandholmen i Askim kommune, en liten tange ved østbredden av Glomma mellom Solbergfoss og Øyeren.

I forbindelse med utbyggingen av Rena leir ble flere groptufter undersøkt ved arkeologisk utgravning foretatt av Kulturhistorisk museum i 1995 og '96. Materialet fra utgravningene ble i ettertid analysert i tre hovedfagsoppgaver ved Universitetet i Oslo.

## Referanser


## Litteratur
* Boaz, Joel 1997: *Steinalderundersøkelsene på Rødsmoen*. Varia 41. Universitetets Oldsaksamling, Oslo  ISBN 82-7181-137-1
* Fuglestvedt, Ingrid: *«Sandokomplekset» – nyoppdagede groplokaliteter fra mesolittisk tid på Sandholmen i Askim kommune*. Historien i forhistorien. Festskrift til Einar Østmo på 60årsdagen. Kulturhistorisk museum Skrifter nr. 4 Oslo 2006 ISBN 82-8084-027-3
* Christine Boon 2006: *En senmesolittisk groptuft på [[Rødsmoen]] i [[Hedmark]]. Om bosetning med hovedvekt på romlig organisasjon*. Hovedfagsoppgave i arkeolog, Universitetet i Oslo.
*  Lotte Eigeland 2006: *Blod fra stein. En eksperimentell tilnærming til råstoffstrategier og teknologiske tradisjoner i sørøstnorsk sen[[mesolitikum]]*. Hovedfagsoppgave i arkeologi ved Universitetet i Oslo.
* Marianne Bugge Kræmer 2007: *Et vintereventyr : sesongproblematikk rundt en senmesolittisk groptuft på [[Rødsmoen]] i [[Hedmark]]*. Hovedfagsoppgave i arkeologi ved Universitetet i Oslo.
Tilanqiaofengselet

**Tilanqiaofengselet** (på kinesisk kalt 上海市提篮桥监狱, tidligere **Ward Road Gaol**) er et fengsel i bydistriktet  Hongkou i Shanghai i Folkerepublikken Kina. Det ble opprinnelig bygd for å betjene Shanghai International Settlement, og er nå understilt Folkerepublikken Kinas ministerium for offentlig sikkerhet. Under de første rundt førti år av sin eksistens var det verdens største fengsel, og fikk tilnavnet *Orientens [[Alcatraz]]*.

## Litteratur
*Frank Dikötter: *Crime, punishment and the prison in modern China*, 2002
Horizon (Pacific Blue-album)

***Horizon*** er et musikkalbum med Pacific Blue, utgitt 27. september . Dette ble bandets første og siste plate.

## Sporliste
# «Hymn»
# «Sunrise»
# «Amore»
# «Ocean»
# «Horizon»
# «Hurricane»
# «Serenity»
# «Raindrops»
# «Dawn»
# «Eclipse»
# «Sunrise» (Moonshine Mix)
# «Hurricane» (Love Design Mix)

## Referanser


## Eksterne lenker
*
Unguja Mjini Magharibi

**Unguja Mjini Magharibi** eller **Vest-Zanzibar** er en av Tanzanias 30 regioner. Den ligger vest på øya Unguja (Zanzibar), og regionhovedstaden er Zanzibar by. I folketellinga i 2002 var det  innbyggere i regionen.

## Referanser
Åkra nye kirke

**Åkra kirke** er en kirke som ligger i Åkrehamn på Karmøy.

Åkra nye kirke ble vigslet i 1985 av biskop Sigurd Lunde. Kirken er en arbeidskirke og har et bruksareal på   kvadratmeter. I kirkeskipet er det rom for 430, i tillegg til dette kan man åpne inn til menighetssalen etter behov.

Altertavlen er en 8 meter høy og 4 tonn tung glasstruktur med flere symbolske momenter som peker på ulike deler av den kristne tro. Under denne er Jesus på korset hogd i tre. Det er denne treskulpturen som holder altertavlen oppe og har av dette både funksjonell og symbolsk verdi.

## Referanser


## Eksterne lenker
* 
* Åkra menighet
Paul Vial

**Paul Vial** (; født 3. januar 1855 i Voiron i Frankrike, død 7. desember 1917 i Tsin-chan-keou (青山口) i Shilin i Yunnan i Kina) var en fransk katolsk kinamisjonær tilhørende Det parisiske ytremisjonsselskap. Han ble en ledende sakkyndig på Yi-folket. Hans hovedverk om dette sørvestkinesiske folket, og også går under navnet *Lolo*, omhandler dets språk, historie, skikker og skrift. 

## Hovedverk
* *Les Lolos: Histoire. Religion. Mœurs. Langue. Écriture.* Chang-hai: Imprimerie de la Mission catholique 1898 (Études sino-orientales; fasc. A) (Online) (Bokomtale)

## Referanser


## Eksterne lenker
* ''Notice biographique'' (Archives des Missions Etrangères de Paris), med bibliografi, lest 11. september 2009
* The Untitled Epos of the Yi People Uncovered By Foreigner in the 19th Century Is Identified A Shi Ma 
* Ashima (Immateriell kulturarv i Folkerepublikken Kina) 
* Paul Vials verker
Global Greens

**Global Greens** er et verdensomspennende nettverk av grønne partier. Basert på diskusjoner i Rio de Janeiro i 1992, ble nettverket formelt grunnlagt i Canberra, Australia i 2001, der et globalt grønt charter ble godkjent. Charteret ble oppdatert i Dakar 2012. Nettverkets fjerde kongress ble avholdt i Liverpool 2017.

Charteret uttrykker seks prinsipper som felles for partienes politikkutforming:

* Økologisk visdom
* Sosial rettferdighet
* Deltagende folkestyre
* Ikkevold
* Varighet
* Respekt for mangfold

Mellom kongressene er Global Greens organisert i fire regionale føderasjoner:

* Den afrikanske grønne føderasjonen (22 medlemspartier og 33 assosierte partier).
* Asia-Stillehavets grønne føderasjon (13 medlemspartier og syv assosierte partier).
* Føderasjonen av Amerikas grønne partier (14 medlemspartier).
* Det europeiske grønne partiet (38 medlemspartier, deriblant det norske Miljøpartiet De Grønne, fire assosierte partier og fem kandidatpartier).

## Referanser


## Eksterne lenker
* 
*
Pitsj (album)

***Pitsj*** er et musikkalbum med Pitsj, utgitt i 2006. Dette er bandets debutalbum.

## Sporliste
# «Voi-voi»
# «Sangen om gleden»
# «Kjære ikkje vekk meg når du går»
# «Telefon»
# «Splitter pine»
# «Ryktet forteller»
# «Øyeblikket»
# «Intet er nytt under solen»
# «Tanta til Beate»
# «Et liv for meg»
# «Den du veit»
# «Gåte ved gåte»
# «Jeg reiser alene»

## Eksterne lenker
*
Joshua Andrew Koenig

**Joshua Andrew Koenig** (født 17. august 1968, død 25. februar 2010), ble også kjent under navnene Josh Andrew Koenig eller Andrew Koenig.

Han var en amerikansk skuespiller, regissør, redaktør, menneskerettighetsaktivist og forfatter. Han var sønn av skuespillerne Walter Koenig og hans kone Judy Koenig (født Levitt).

Fra 1985 til 1989, spilte Koenig en fast rolle som Richard "Boner" Stabone, bestevennen til Kirk Camerons karakter Mike Seaver i de fire første sesongene av ABC sitcom-serien Growing Pains. I samme periode hadde han også gjesteroller i flere episoder av forskjellige andre sitcoms som f.eks. My Sister Sam og My Two Dads samt dramaserien 21 Jump Street. På begynnelsen av 1990-tallet ga han en stemme til den animerte serien GI Joe som karakterene Ambush og Night Creeper Leader, og han hadde en mindre rolle som figuren Tumak i 1993, i Star Trek: Deep Space Nine, i episoden "Sanctuary".

Koenig spilte rollen som The Joker i den kritikerroste vellykkede fan filmen Batman:. Dead End fra 1993. Han fortsatte sin skuespiller-karriere i den uavhengige filmen The Theory of Everything fra 2006, og samtidig jobbet Koenig stadig mer bak kulissene. Han skrev, produserte og / eller regisserte flere filmer, deriblant Good Boy (2003) og Women in an green dress e og Instinct vs Reason (2004). 

Andrew Koenig var sønn av skuespillerne Walter Koenig og hans kone Judy Levitt. Andrews søster Danielle Koenig er gift med stand-up komiker Jimmy Pardo. Han var en veganer. Koenig reiste til Burma i juli 2007 og besøkte burmesiske flyktningleirer i Thailand sammen med sin far som en del av en amerikansk kampanje for burmenske flyktninger. I januar 2008 protesterte han mot kommunistpartiet i Kinas og deres politiske og økonomiske støtte til militærdiktaturet i Burma i løpet av deres ett hundre og nittende Tournament of Roses Parade.

I februar 2010 ble Koenig meldt savnet av venner og familie. Han ble sist sett i nærheten av et bakeri i Vancouver, British Columbia, Canada, den 14. februar, og han ble savnet etter en planlagt flytur tilbake til USA fra Canada, den 16. februar. Ifølge hans foreldre, forlot Koenig flere bevis på at han var deprimert før hans forsvinning. 

Den 25. februar 2010, rapporterte CNN at kroppen hans hadde blitt funnet av venner av ham i Stanley Park i Vancouver, Canada. Politiet bekreftet senere at det var Koenigs kropp som hadde blitt funnet tidligere denne dagen, og Koenigs far fortalte reportere på en pressekonferanse at hans sønn hadde tatt sitt eget liv.

## Referanser


## Eksterne lenker
*
Gjenfortellinger

***Gjenfortellinger*** er et musikkalbum med Pitsj, utgitt i 2009. Albumets betegnelse er Grappa GRCD&nbsp;4317.

## Sporliste
#«Fanteguten» (Trad.) Arrangør: Sverre Indris Joner 
#«Skjøre» («Fragile)» (Sting/Kjell Inge Torgersen). Arrangør: Pitsj 
#«Her igjen» («Outra vez») (Antônio Carlos Jobim/Lars Lillo-Stenberg). Arrangør: Ane Carmen Roggen 
#«Den andre kvinnen» («The Other Woman») (Jessie Mae Robinson/Anja Eline Skybakmoen-Ida Roggen). Arrangør: Anja Eline Skybakmoen
#«Lerkefugl» («Lady Bird») (Tadd Dameron/Eilev Groven Myhren-Ida Roggen). Arrangør: Helge Sunde
#«Sofistikerte frøken» («Sophisticated Lady») (Duke Ellington-Irving Mills/Tora Augestad). Arrangør: Eyolf Dale 
#«Det var en gang» («Long Ago and Far Away») (James Taylor/Kjell Inge Torgersen). Arrangør: Anine Kruse Skatrud 
#«Sjå der kor ho flyr» («The Moon Is a Harsh Mistress») (Jimmy Webb/Kjell Inge Torgersen). Arrangør: Ane Carmen Roggen
#«Forventning» (Hege Øygaren-Vigleik Storaas). Arrangør: Wenche Losnegård 
#«Besatt, blendet og besnæret» («Bewitched, Bothered and Bewildered») (Richard Rodgers/Ida Roggen-Toni Herlofson). Arrangør: Bjørn Kruse
#«Verden av i går» («Ordinary World») (Duran Duran/Ida Roggen). Arrangør: Lars Andreas Aspesæter 
#«Bruremarsj fra Sørfold» (Trad.) Arrangør: Marius Løken

## Eksterne lenker
*
Tiffany Young

**Stephanie Hwang** (koreansk navn: **Hwang Mi-young**, født 1. august 1989 i Los Angeles), er en koreansk-amerikansk sanger og danser i jentegruppa *[[Girls' Generation]]*, best kjent under artistnavnet **Tiffany** eller **Tiffany Young**. Hun er født og oppvokst i USA. Hun ble oppdaget av det sørkoreanske talentbyrået SM Entertainment da hun var femten år gammel, og flyttet deretter til Sør-Korea. Etter en treningsperiode på to år debuterte hun som medlem av jentegruppen Girls' Generation (og senere en av undergruppene, TTS) i august 2007. Gruppen ble en av de mest solgte artistene i Sør-Korea, og en av Sør-Koreas mest populære jentegrupper på verdensbasis. Etter å ha bidratt til flere sideprosjekter i den tidlige delen av sin karriere, ble Tiffany i 2016 det andre medlemmet i Girls' Generation som debuterte med et soloalbum, *[[I Just Wanna Dance (album)|I Just Wanna Dance]]*. Hennes andre EP-plate, *Lips on Lips*, ble utgitt i februar 2019.

Selv om hun fortsatt er medlem av Girls' Generation, forlot Tiffany SM Entertainment i oktober 2017. Hun flyttet tilbake til Los Angeles på grunn av solokarrieren. Der ble hun med i talentbyrået Paradigm Talent Agency og skrev kontrakt med plateselskapet Transparent Arts som del av solokarrieren i USA.

## Liv og karriere
Tiffany vokste opp i Diamond Bar som den yngste av tre søsken. Hun var på audition hos SM Starlight Casting System og begynte i selskapet i oktober 2004 i Los Angeles. Selv om Tiffany ble uteksaminert fra Korea Kent Foreign School i april 2007 hadde hun deltatt på grunn- og videregående skoler i California. Hun snakker både flytende engelsk og koreansk.

In 2008 gav hun ut to singler med to av medlemmene i Girls' Generation; Jessica og Seohyun. Den første heter «Oppa Nappa» (Bad older brother) og den andre tittelen «Mabinogi» (It's Fantastic!), en sang brukt i et videospill. 

Tiffany har også deltatt i TV-serien «Jamyeonggo» med sangen «나 혼자서» («By Myself»), og i en duett med K. Will kalt «A Girl, Meets Love». 

Hun har vært TV-vert for «Sonyeon Sonyeo Gayo Baekseo» med Kim Hye-sung i 2007 og 2008. Fra 2010 fokuserer hun på lanseringen i Japan.

## Referanser


## Eksterne lenker
* 
* 
* 
*
Frederik van Zyl Slabbert

**Frederik van Zyl Slabbert** (født 2. mars 1940 i  Pietersburg i Sør-Afrika, død 14. mai 2010 i Johannesburg) var en sørafrikansk politisk analytiker, sosiolog, forretningsmann og politiker. Han var leder for den offisielle opposisjonen – Progressive Federal Party (PFP) – i House of Assembly mellom 1979 til 1986. 

## Liv og virke
### Bakgrunn
Frederik van Zyl Slabbert kom fra en afrikaans familie og vokste opp i Pietersburg (senere Polokwane) i det nordlige Transvaal i Sør-Afrika. Han ble immatrikulert ved Pietersburg Afrikaans High School i 1958.

Van Zyl Slabbert studerte teologi og sosiologi ved det da svært konservative Universitetet i Stellenbosch. Under sine studier utviklet van Zyl Slabbert en aktiv interesse for politikk. Han ble apartheid-motstander og stilte til valg til universitetets studentråd. Han tapte dette valget fordi han ble ansett å være for liberal.

Han disputerte med en doktorgrad i sosiologi ved Stelenbosch-universitetet i 1967. I 1973 ble han utnevnt til dekan ved institutt for sosiologi ved universitetet i Witwatersrand.

### Politikk
I det sørafrikanske valget i 1974 stilte van Slabbert for PFP i valgkretsen Rondebosch. Selv om han ikke var forventet å vinne setet, slo han United Party (UP) sin kandidat med 1600 stemmer. Van Zyl Slabbert forsvarte og beholdt dette setet i parlamentsvalget ved valgene i 1979 og igjen i 1981. Van Zyl Slabbert steg etterhvert i gradene innen partiet, og kom til å spille en viktig rolle i utviklingen av partiets ideologi, spesielt som leder av konstitusjonskomitéen.

I 1979 ble han leder for PFP, en gruppering bestående av diverse andre liberale elementer, spesielt Harry Schwarz's Reform Party. PFP gjorde det bra under valget i 1979 og 1981, og van Zyl Slabbert fungerte dermed som leder for den politiske opposisjonen i 12 år. 

I 1986 trakk van Zyl Slabbert seg fra sin stilling som leder av opposisjonen, fordi han følte at parlamentet var å blitt til en irrelevant institusjon i sammenheng med Sør-Afrikas politiske problemer. Han publiserte en bok på denne tiden kalt The Last White Parlament, der han forklarte sine tanker og handlinger, samt hans spådommer for fremtiden til Sør-Afrika. På slutten av 2008 fikk han et hjerteinfarkt, noe som førte til at han fikk pacemaker. 

I begynnelsen av mai 2010 ble Van Zyl Slabbert utskrevet fra sykehuset etter å ha mottatt behandling for en leversykdom. Han døde i sitt hjem den 14. mai 2010. 

Van Zyl Slabbert etterlot seg sin kone Jane og to barn fra hans første ekteskap, Tania og Riko. Mange offentlige personer i Sør-Afrika hyllet van Zyl Slabbert for rollen han spilte mot slutten av apartheidtiden.

## Verker
* (med David J. Welsh): *South Africa’s options. Strategies for sharing power*, 1979, .
* (utgiver): *South Africa. Dilemmas of evolutionary change*, 1980, .
* *The last white parliament*, 1985, .
* *The quest for democracy. South Africa in transition*, 1992, .
* (med Heribert Adam og Kogila Moodley): *Comrades in business. Post-liberation politics in South Africa*, 1997, .

## Referanser
Joseph Schereschewsky

**Samuel Isaac Joseph Schereschewsky** (født 6. mai 1831 i Tauroggen i guvernementet Vilna i Tsarrussland, død 15. oktober 1906 i Tokyo) var anglikansk biskop av Shanghai årene 1877-1884. I 1879 grunnla han St. John’s University i Shanghai.

På kinesisk var han kjent som 施约瑟 (*Shī Juēsè*); på litauisk ville navnet vært *Jozefas Šereševskis*.

## Unge år
Schereschewsky ble etter alt å dømme oppkalt etter sin far. Moren var Rosa Salvatha. Han ble foreldreløs i barndommen, og han ble muligens oppdratt av en halvbror som var velhavende som trevarehandler. Ettersom han gjorde det godt på skolen, var det slektens ønske at han skulle utdannes til rabbiner. Men først virket han som privatlærer og glassarbeider. I rabbinerskolen i Zhitomir kom han over et eksemplar av Det nye testamente på hebraisk, utgitt av London Society for Promoting Christianity amongst the Jews. Ved egenstudier av dette ble han etterhvert overbevist om at Jesus av Nasaret måtte være den Messias som ble profetert i den jødiske Bibel.

Som 19-åring dro han til Tyskland, der han studerte i ett år, eller noe lengre, ved universitetet i Frankfurt am Main, og deretter i to år ved Universitetet i Breslau. Han var flytende både i jiddisch, polsk og russisk, og ble det etterhvert også på tysk.

## Til Kina
Sommeren 1854 bestemte han seg til å utvandre til USA. I New York City traff han på messianske jøder, og våren 1855 gikk han over til den kristne tro ved å la seg døpe ved full neddykking i en baptistisk menighet.

Av ukjent grunn ble han snart etter presbyterianer, og begynte på presbyterianernes Western Theological Seminary i  Allegheny i Pennsylvania. Etter to år forlot han også prebyterianerne, og trådte inn i Den episkopale kirke og fortsatte teologistudiene ved deres General Theological Seminary. Planen hans om å fullføre de siste to studieårene der ble avkortet da han tilbød seg å reise ut som misjonær til Kina. Han ble diakonviet den 17. juni 1859 i St. George's Church, New York, av biskop William Jones Boone.

Han ankom Wusong den 21. desember 1859 med skipet *Golden Rule*. Den 28. oktober 1860 ble han presteviet av biskop Boone i Shanghai.

Schereschewsky drev på med oversettelser, til å begynne med av Salmenes bok, til Shanghaidialekt. Sammen med den engelske misjonær John Shaw Burdon oversatte han så Book of Common Prayer til kinesisk.

Han ble anglikansk biskop av Shanghai i 1877, og holdt det gående så lenge helsen tillot det. De senere år av livet tilbragte han i rullestol.

I 1879 grunnla han St. John's University i Shanghai. Undersvisningsspråket var til å begynne med utelukkende kinesisk, men i 1891 gikk man over til engelsk.

Samuel Isaac Joseph Schereschewsky ble begravet i Tokyo.

## Referanser


## Litteratur
* James Arthur Muller: *Apostle of China: Samuel Isaac Joseph Schereschewsky*, 1937
* Irene Eber: *The Jewish Bishop and the Chinese Bible: S.I.J. Schereschewsky (1831–1906)*, Leiden: Brill, 1999.

## Eksterne lenker
* Biographical Dictionary of Chinese Christianity
Det ingen andre vil ha

***Det ingen andre vil ha*** er et musikkalbum med Pompel and the pilts, utgitt i 1992.

## Sporliste

# «Mannen med saksen»
# «Gnist»
# «Vårherres radio»
# «I et lite vindu»
# «Skikkelige piker»
# «Djevel»
# «Hansen»
# «Tingeling»
# «Bella»
# «Baby blå»

## Eksterne lenker
*
Nesten alt

***Nesten alt*** er et samlealbum med Pompel and the pilts, utgitt i 1997.

## Sporliste

# «Snurre»
# «Mine fineste klær»
# «Gnist»
# «Bensin»
# «Leggevann og billig konjakk»
# «Skikkelige piker»
# «Mannen med saksen»
# «Blå dager»
# «Hansen»
# «Djevel»
# «Baby blå»
# «Flosshatt og tryllestav»
# «I et lite vindu»
# «Klikk klakk»
# «Vårherres radio»

## Eksterne lenker
*
Furuset Fotball

**Furuset Fotball** (stiftet 1914) er fotballgruppa til Furuset Idrettsforening. Seniorlaget spiller til daglig i 5. divisjon. Laget rykket ned fra 5. divisjon i 2010. Der spilte de i seks sesonger. I 2016 rykket laget opp igjen til 5. divisjon. 

## Tabell

## Eksterne lenker
*
Kurdistan Fotballklubb

**Kurdistan Fotballklubb** (stiftet 3. mai 1998) er et fotballag fra Oslo. Klubben ble stiftet som en klubb for kurdere bosatt i Norge, men har siden oppstarten hatt spillere fra 17 forskjellige nasjoner. Lagets vennskapsklubb er den svenske klubben Dalkurd FF, som holder til i Borlänge i Sverige og spiller i den nest høyeste divisjonen, Superettan.

## Tabellen 2012

## Referanser


## Eksterne lenker
*
Oswaldo López Arellano

**Oswaldo López Arellano** (født 30. juni 1921, død 16. mai 2010) satt som president i Honduras i to perioder, første gang fra 1963 til 1971 og igjen mellom 1972 og 1975. Han fikk presidentembetet begge ganger via militærmakt og statskupp.

Han ble født inn i en innflytelsesrik familie, som sønn av Enrique López og Carlota Arellano. Han gikk på American School of Tegucigalpa, der han lærte å snakke flytende engelsk. Han sluttet seg til hæren som attenåring, og ble uteksaminert som pilot fra Honduras Air Force School, og tilbrakte perioden 1942-1945 i den amerikanske delstaten Arizona der han studere mekanisk luftfart. 

Han giftet seg med Gloria Figueroa og de hadde fem barn sammen. De het Gloria Carolina, Oswaldo, Enrique, Leonel, og José Luis. Han var president for første gang fra 3. oktober 1963 til 7. juni 1971, og han overtok som president da han tok makten i statskuppet i 1963. Den 22. april 1975 ble López styrtet i et militærkupp ledet av general Juan Alberto Melgar. 

López var også forretningsmann. Han eide flere forskjellige virksomheter på flere steder i Sentral-Amerika. Hans eldste sønn, Oswaldo, døde i 2003. Han var eier av TAN-SAHSA, det nå nedlagte luftfartsselskapet i Honduras. Lopez døde den 16. mai 2010 da han ble operert for prostatakreft.

## Referanser
Huk Fotballklubb

**Huk Fotballklubb** (stiftet 22. oktober 1982) er en fotballklubb fra Oslo. 

Huk har lag i aldersbestemte klasser for barn og ungdom, og et seniorlag herrer som spiller i 7. divisjon sesongen 2021.  

Seniorlaget var i 3. Divisjon i 2010, men har siden vandret nedover i seriesystemet.  

Huk Fotballklubb har rundt 400 medlemmer. Treningsfasiliteter består av en kunstgressbane med undervarme og treningstimer for de minste inne i  Bygdøhushallen.

## Eksterne lenker
* 
* Huk FK på RSSSF.no (tidligere nettsider for klubben).
Lars Bendik Henriksen

**Lars Bendik Henriksen** (født 1837, død 1889) var en norsk salmedikter. Man vet lite om ham, men han var mest trolig lærer og handelsmann i Stavanger. Sikkert vet man at han var tilknyttet vekkelsen rundt Lars Oftedal. Henriksen er representert i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 81
Nikolaus Herman

**Nikolaus Herman** (født i 1480 eller 1500 i Altdorf bei Nürnberg, død 3. mai 1561 i Jáchymov, Böhmen) var en tysk kantor, lærer og forfatter av tallrike salmer.

## Liv
Herman ble i 1518 kantor og lærer på latinskolen i Jáchymov (St. Joachimsthal). Han var tilhenger av reformasjonen, og det finnes bevart et brev til ham fra Martin Luther, datert 6. november 1524. I Jáchymov jobbet han blant andre sammen med Johannes Mathesius,som var rektor på skolen fra 1532 og prest i byen fra 1540. 24. juni 1557 pensjonerte Herman seg. Sangene hans, som hadde barna han underviste som hovedmålgruppe, ble utgitt i 1560 under tittelen *Die Sonntagsevangelia über das Jahr in Gesänge verfasset für die Kinder und christlichen Hausväter*.

Av sangene i de tyske salmebøkene *[[Evangelisches Gesangbuch]]* (protestantisk) og *[[Gotteslob]]* (katolsk) kommer følgende fra ham:

Tekst og melodi:
* *Lobt Gott, ihr Christen alle gleich* (EG 27, GL 134)
* *Erschienen ist der herrlich Tag* (EG 106, GL 225)

Tekst:
* *Heut sein die lieben Engelein* (Mittelteil von EG 29)
* *Wir wollen singn ein’ Lobgesang* (EG 141)
* *Ein wahrer Glaube Gotts Zorn stillt* (EG 413)
* *Die helle Sonn leucht’ jetzt herfür* (EG 437, GL 667)
* *Hinunter ist der Sonnen Schein* (EG 467)
* *In Gottes Namen fahren wir* (EG 498)
* *Wenn mein Stündlein vorhanden ist* (EG 522, Strophe 1-4, GL 658)

I den norske *[[Norsk Salmebok (1985)|Norsk Salmebok]]* er han representert med en salme.

*Heut sein die lieben Engelein* springer ut fra en annen sang og en oversettelse av den latinske *Nunc Angelorum Gloria* fra *Moosburgergradualen* fra 1360. Først senere ble den av Michael Praetorius (Musae Sioniae, 1607) satt sammen med den anonyme oversettelsen av *Quem Pastores Laudavere* og *Magnum Nomen Domini Emanuel* til en salme. I denne formen står den i *Evangelisches Gesangbuch*.

Melodien til *Wir danken dir, Herr Jesu Christ, dass du für uns gestorben bist* (EG 79) skrev han til teksten *Wir danken dir, Herr Jesu Christ, dass du vom Tod erstanden bist* (EG 107, vers 1). Teksten *Heut singt die liebe Christenheit* (EG 143) av Detlev Blocker basert på Hermans tyske vesrjon av salmen *Dicimus grates tibi* av Philipp Melanchthon. En salme som ikke står i EG, men i forgjengeren*Evangelischen Kirchengesangbuch* fra 1950, er *Bescher uns, Herr, das täglich Brot* (EKG 376).

## Referanser


## Litteratur
* 
* 
* Philipp Wackernagel, *Das deutsche Kirchenlied von der ältesten Zeit bis zu Anfang des 17.Jahrhunderts*. 5 bind, 1855; i 2.bind finner man tekstene av Nikolaus Herman
* 

## Eksterne lenker

* 
* Oppføring i Christlichen Liederdatenbank
Cari Read

**Cari Read** (født 4. september 1970 i Edmonton) er en canadisk synkronsvømmer som deltok i de olympiske leker 1996 i Atlanta.
  
Read vant en olympisk sølvmedalje i synkronsvømming under Sommer-OL 1996 i Atlanta. Hun var med på det canadiske laget som kom på andreplass i lagkonkurransen bak USA. De andre på laget var Sylvie Fréchette, Karen Clark, Janice Bremner, Karen Fonteyne, Christine Larsen, Erin Woodley, Lisa Alexander, Valerie Hould-Marchand og Kasia Kulesza.

## OL-medaljer
*  1996  Atlanta -  Sølv i synkronsvømming lag  Canada

## Eksterne lenker
*
Popium (album)

***Popium*** er et musikkalbum med Popium, utgitt i 2001. Dette er bandets debutalbum.

## Sporliste

# «Favourite Blunders»
# «Dream Me Up a Dream»
# «Closer-Closer»
# «I Can't Get That Lovesong Outta My Head»
# «Faith (the Greatest Plan)»
# «These Lazy Days»
# «Sometimes When It Rains»
# «Free Your Mind»
# «Like a Little Rain»
# «Love Is a Walk on the Ocean»
# «Don't Get Sentimental on Me Dear
# «On the Rooftops»
## Medvirkende
### Popium
* Frank Hammersland - sang, gitar, låtskriver, produsent, arrangement
* Martin Holmes - gitarer, produsent, arrangement
* Christer Ottesen - bass, produsent, arrangement
* Frode Unneland - trommer, produsent, arrangement 
### Øvrige
* Yngve Sætre - keyboard, produsent, miksing 
* Karolina Lundgren - kor på *Dream Me Up a Dream*
* Jørgen Gjerde - trombone på *These Lazy Days*
* Erlend Gjerde - trompet/arrangement på *These Lazy Days*
* Christine Sandtorv - kor på *Sometimes When It Rains*
* Kato Ådland - steelgitar på *Sometimes When It Rains*
* Dag Lundquist - produsent, miksing  
* Lars Gunnar Lien - miksing 
* Michael Ilbert - miksing 
* Björn Engelmann - mastering 
* Ane Bysheim - fotograf
* Martin Kvamme - coverdesign

## Eksterne lenker
* Popium